۔۔۔۔ دستونک……. مجید عاجز
لِبزے آں شہداد ءِ , ہاکاں کپتگیں
من چو مہناز ءِ تلاکاں , کپتگیں
تُکّ ءُ نُک تریاک لیگاریں زباں
چہ زمیں جُمبیں بٹاکاں کپتگیں
آسے ءَ شاہاں کُدوہانی بہ ڈسّ
گْواتے ءَ پیشدار تاکاں کپتگیں
پہ منی آزار پیوندیں دل ءَ
بْرہنگیں پستول کاکاں کپتگیں
وان ءُ ونڈ اَنت کبر ہمساہگ منی
سَنّت ءُ پَتّ ءُ تپاکاں کپتگیں
شپ گروکے , ماں پتاتہ جمبراں
کرپدانک بمبانی تْراکاں کپتگیں
رستریں اہد ءِ نشانی اَنت منی
چُپتگیں کامپول ڈاکاں کپتگیں
تُلّسیں نوداں ترا ہیسکارِتہ
دل زدگ انگار جاکاں کپتگیں
عاجز ءَ الکاپ شنگینتہ وتا
پہ چِن ءُ نزّار واکاں کپتگیں